A-magasinet Likestilling Blåstrømper krever slutt på kvotering, fedrekvoten og sexkjøpsloven

Særrettigheter til kvinner er diskriminering av menn, mener Karen Thue og Victoria Wæthing. De kaller seg for de nye feministene.

10. okt. 2014 22:10 Sist oppdatert 14. september 2016

— I Norge har det alltid hersket en idé om at feminisme er noe som hører hjemme på venstresiden. Det vil vi gjøre noe med.

Victoria Wæthing (30) og Karen Thue (30) kommer begge fra hjem der man med største selvfølge kalte seg rødstrømper og forsvarte statsfeminismen. Mødrene deres var aktive feminister, og moren til Wæthing skrev boken Er du blitt sjef, jenta mi – en samling intervjuer av norske kvinner i topplederstillinger som avslørte hvilke fordommer de møtte i jobben.